હાર્દિકે બાલ ઠાકરેનો દાખલો આપતા કહ્યું કે એક ઈન્ટરવ્યુ દરમિયાન બાલસાહેબ ઠાકરે કબુલ્યું હતું કે હું વાઈન પીવું છું. આનો અર્થ એ થાય છે કે લોકોને સારા હોવાનું જુઠ્ઠાણુ ચલાવી જાહેર જીવન જીવાય નહી. આવી જ રીતે હું પણ કહેવા માંગું છું કે હાર્દિક જેવો છે તેવો લોકો સ્વીકારે તો એ પ્રેમ અને લાગણી કહેવાય. મને જાણ્યા પછી પસંદ કરે તો ગમે. આ બધું જાણ્યા પછી લોકોને પ્રેમ મળે તો એ લીડર સાચો કહેવાય. કેટલાક લોકો કહે છે કે રાજકારણ કરવા આવ્યો છું તો કહેવા માંગું છું કે મારે હજુ ઘણું કામ કરવાનું છે. લોકોએ સીએમ બનાવવો હશે તો ચોક્કસપણે સીએમ બનીશ.